Selle algatuse raames, mis käivitati pärast Euroopa Ülemkogu kohtumist Lissabonis 2000. aasta märtsis ning mille eesmärk on ehitada üles teadmistel ja innovatsioonil põhinev Euroopa, on EIP andnud laene kogusummas 17 miljardit eurot. Täiendavalt on aastateks 2003-2006 eraldatud 20 miljardit eurot. Alates i2i loomisest 2000. aastal on EIP andnud laene innovaatilistele  investeerimisprojektidele 34,8 miljardi euro suuruses summas, sellest 10,4 miljardit ainuüksi 2005. aastal. Üldine kvantitatiivne eesmärk on anda praeguse kümnendi jooksul i2i programmi raames laene vähemalt 50 miljardi euro väärtuses.